Miranda Otto

Miranda Otto (s. 16. joulukuuta 1967 Brisbane, Queensland) on australialainen elokuva- ja teatterinäyttelijä. 

 Varhainen elämä 
Miranda Otton vanhemmat ovat näyttelijät Barry ja Lindsay Otto, ja hänen sisarensa on näyttelijä Gracie Otto. Miranda kasvoi teatteriympäristössä. Lapsena hän harrasti ystäviensä kanssa näytelmien kirjoittamista sekä roolipukujen ja lentolehtisten suunnittelua. Vuonna 1974 Otton vanhemmat erosivat. Eroa seurasi väliaikainen muutto Hongkongiin, muutoin Otto vietti lapsuutensa Newcastlessa ja Brisbanessa. Viikonloput ja lomat hän asui Sydneyssä isänsä luona, jonka kautta hän löysi kiinnostuksensa näyttelemiseen. Otto olisi alun perin halunnut balettitanssijaksi, mutta joutui luopumaan haaveestaan skolioosin takia.

 Ura 

Otto teki ensiesiintymisensä elokuvassa Emman taistelu vuonna 1986, jossa hän näytteli nimiroolin. Sittemmin hän näytteli pienen budjetin elokuvissa The Girl Who Came Late ja Ennen kuin kaikki päättyy sekä elokuvassa Nostradamus Kid.

1990-luvun puolessa välissä Otto alkoi saada useita päärooleja, kuten elokuvassa The Well, joka sai positiivista palautetta Cannesin filmifestivaaleilla vuonna 1997. Elokuvassa Doing Time for Patsy Cline vuodelta 1997 hän näytteli jälleen nimiroolin. Vuoden 1998 elokuvat Dead Letter Office ja In the Winter Dark saivat kiitosta kriitikoilta, mutta eivät saavuttaneet suurta yleisöä.

Läpimurron Otto teki vuonna 2002 elokuvassa Taru sormusten herrasta: Kaksi tornia, jossa hänen roolihahmonsa on Éowyn. Otto valittiin rooliin monien lahjakkaiden näyttelijöiden joukosta. Ohjaaja Peter Jackson vakuuttui heti Otton olevan paras mahdollinen rooliin katsoessaan tämän koe-esiintymisnauhan ensimmäisen kerran. Otto näytteli myös trilogian viimeisessä osassa, Taru sormusten herrasta: Kuninkaan paluu.

Nähtyään Otton roolissaan Éowynina ohjaaja Steven Spielberg otti häneen yhteyttä ja tarjosi roolia Maailmojen sota -elokuvassa. Siihen aikaan Otto oli raskaana, joten hän uskoi joutuvansa kieltäytymään roolista. Spielberg kuitenkin muokkasi käsikirjoitusta ottaen huomioon Otton raskauden ja niinpä Otto saattoi ottaa työn vastaan. Maailmojen sota oli suuri menestys ja se oli vuoden 2005 neljänneksi tuottoisin elokuva.

Otton ja hänen aviomiehensä Peter O’Brienin tytär syntyi vuonna 2005. Siitä lähtien Otto on keskittynyt äitiyteensä ja teatteriuraansa Australiassa, mutta tekee edelleen myös rooleja elokuvissa sekä televisiossa, viimeisimmäksi sarjassa 24: Legacy.

 Filmografia 
Elokuvat Vuosi Suomenkielinen nimi Alkuperäinen nimi Rooli1986  Emman taistelu  Emma's War  Emma Grange1988 The 13th Floor  Rebecca1991 The Girl Who Came Late  Nell Tiscowitz 1992 Heroes II: The Return  Roma Page Ennen kuin kaikki päättyy  The Last Days of Chez Nous  Annie1993 The Nostradamus Kid  Jennie O'Brien1995 Sex Is a Four Letter Word  Viv1996 Love Serenade  Dimity Hurley 1997 The Well   KatherineTrue Love and Chaos  MimiDoing Time for Patsy Cline  Patsy1998  Dead Letter Office  Dead Letter Office  Alice WalshIn the Winter Dark  Ronnie  Veteen piirretty viiva  The Thin Red Line  Marty Bell1999 Jack Bull  Cora Redding2000  Salaisuus pinnan alla  What Lies Beneath  Mary Feur2001  Human Nature – luonnon pikku oikkuja  Human Nature  Gabrielle 2002  Tatuointimurhat  Doctor Sleep  Clara StrotherJulie Walking Home  Julie Taru sormusten herrasta: Kaksi tornia  The Lord of the Rings: The Two Towers  Éowyn 2003  Mies joka putosi taivaasta  Danny Deckchair  Glenda Lake Taru sormusten herrasta: Kuninkaan paluu  The Lord of the Rings: The Return of the King  Éowyn 2004  Totuuden jäljillä  In My Father's Den  PennyFlight of the Phoenix  Kelly Johnson2005  Maailmojen sota  War of the Worlds  Mary Ann Davis 2009  Kadonneen jäljillä  In Her Skin  rouva BarberBlessed  Bianca2010 South Solitary   Meredith 2013 Reaching for the Moon  Elizabeth BishopThe Turning  Sherry 2014 I, Frankenstein  LeonoreThe Homesman  Theoline Belknapp 2015 The Daughter  Charlotte Finch 2017 Dance Academy: The Movie  Madeline MoncurAnnabelle: Creation  Esther Mullins 2018 Zoe  The Designer The Chaperone  Ruth St. Dennis  2019 The Silence  Kelly Andrews  2020 Downhill  Charlotte  2024  Taru sormusten herrasta: Rohirrimin sota  The Lord of the Rings: The War of the Rohirrim  Éowyn (äänirooli)
Televisio Vuosi Suomenkielinen nimi Alkuperäinen nimi Rooli Huomioita 2001  Elomme päivät  The Way We Live Now  rouva Hurtle  minisarja 2007 The Starter Wife  Cricket Stewart  minisarja; 5 jaksoaCashmere Mafia  Juliet Draper  7 jaksoa 2012  Neiti Fisherin etsivätoimisto  Miss Fisher’s Murder Mysteries  Lydia Andrews  ”Cocaine Blues” 2014 Rake  Maddy Deane  13 jaksoa 2015  Isänmaan puolesta  Homeland  Allison Carr  12 jaksoa 2017 24: Legacy  Rebecca Ingram  2018–2020  Sabrina: Pimeällä puolella  Chilling Adventures of Sabrina  Zelda Spellman  

 Aiheesta muualla 



Luokka:Australialaiset näyttelijät
Luokka:Vuonna 1967 syntyneet
Luokka:Elävät henkilöt